turjo4nis/wikipedia-bn-dump-20250701 huggingface dataset:
১৯৩৮ ফিফা বিশ্বকাপ

১৯৩৮ ফিফা বিশ্বকাপ ফ্রান্সে অনুষ্ঠিত ফিফা বিশ্বকাপ ফুটবলের ৩য় আসর যা ১৯৩৮ সালের ৪ জুন থেকে ১৯ জুন পর্যন্ত অনুষ্ঠিত হয়। চূড়ান্ত খেলায় ইতালি ৪-২ গোলে হাঙ্গেরিকে পরাজিত করে পুনরায় শিরোপা জয়ী হয়। ভিত্তোরিও পোজ্জোই এখন পর্যন্ত একমাত্র কোচ যার অধীনে কোনো দল দুটি বিশ্বকাপ জয়ের অনন্য রেকর্ড গড়ে; ইতালির ১৯৩৪ এবং ১৯৩৮ সালের দলের সাথে তিনি এই রেকর্ড গড়েন।

স্বাগতিক নির্বাচন 

১৯৩৬ সালের ১৩ আগস্ট বার্লিনে ফিফা সন্মেলনে ফ্রান্সকে স্বাগতিক দেশ হিসাবে নির্বাচিত করা হয়। ভোটের প্রথম পর্বে আর্জেন্টিনা এবং জার্মানিকে পরাজিত করে ফ্রান্স নির্বাচিত হয়। ইউরোপে (পূর্ববর্তী ১৯৩৪ সালে ইতালির পর) দ্বিতীয়বারের মতো টুর্নামেন্ট অনুষ্ঠিত হওয়ার সিদ্ধান্ত দক্ষিণ আমেরিকায় ক্ষোভ সৃষ্টি করে, কারণ এটি ধারণা করা হতো যে স্বাগতিক দেশ এদুটি মহাদেশের মধ্য হতে পর্যায়ক্রমে নির্বাচিত করা হবে। দ্বিতীয় বিশ্বযুদ্ধ শুরুর আগে এটি ছিলো সর্বশেষ বিশ্বকাপের আয়োজন।

বাছাইপর্ব 

পর পর দ্বিতীয় বারের মতো ইউরোপে বিশ্বকাপের আয়োজন করার সিদ্ধান্তে ক্ষোভ প্রকাশ করে উরুগুয়ে ও আর্জেন্টিনা দল প্রতিযোগিতায় অংশগ্রহণ করা হতে বিরত থাকে। অপরদিকে, স্পেন চলমান স্প্যানিশ গৃহযুদ্ধের কারণে এতে অংশগ্রহণ করতে পারেনি।

এই বিশ্বকাপটি ছিলো ফিফা বিশ্বকাপের ইতিহাসে প্রথমবার যাতে স্বাগতিক দেশ (ফ্রান্স) এবং পূর্ববর্তী টুর্নামেন্টের শিরোপাধারী দল (ইতালি) সরাসরি মূল পর্বে খেলার যোগ্যতা অর্জন করে। এই বিশ্বকাপ হতে (১৯৩৮) ২০০২ সালের বিশ্বকাপ পর্যন্ত পূর্ববর্তী টুর্নামেন্টের শিরোপাধারী দলকে সরাসরি মূলপর্বে খেলার সুযোগ দেওয়া হয়; ২০০৬ সাল হতে এই সুবিধা বাতিল করা হয়।

মূলপর্বে উত্তীর্ণ দলসমূহ 

মোট ১৬টি দল বাছাইপর্বে উত্তীর্ণ হয়ে মূলপর্বে খেলা সুযোগ পেলেও অস্ট্রিয়া অভ্যন্তরীন সমস্যার কারণে মূলপর্বের খেলায় অংশ নেয়নি।

  অস্ট্রিয়া
  
  
  
  
  
   (স্বাগতিক)
  

  
   (১৯৩৪ সালের বিজয়ী)

স্থান 

ফ্রান্সের ১০টি শহরে মূলপর্বের খেলাগুলো অনুষ্ঠিত হওয়ার কথা থাকলেও অস্ট্রিয়া অংশগ্রহণ না করায় লিওনে কোনো ম্যাচ অনুষ্ঠিত হয়নি।

তথ্যসূত্র

বহিঃসংযোগ 

ফিফা বিশ্বকাপের আসর
১৯৩৮ ফিফা বিশ্বকাপ
স্বাগতিক ফ্রান্সে আন্তর্জাতিক ফুটবল প্রতিযোগিতা
১৯৩৮-এ ফুটবল
বারুইপাড়া রেলওয়ে স্টেশন

বারুইপাড়া রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বারুইপাড়া রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় বারুইপাড়া তে অবস্থিত। স্টেশনটি বারুইপাড়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২৬ কি.মি. দূরে স্টেশনটি অবস্থিত।

ইতিহাস 
হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  বারুইপাড়া রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।

তথ্যসূত্র 

হুগলী জেলার রেলওয়ে স্টেশন
১৯১৭-এ চালু রেলওয়ে স্টেশন
হাওড়া রেলওয়ে বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯১৭-এ ভারতে চালু রেলওয়ে স্টেশন
মির্জ্জাপুর বাঁকিপুর রেলওয়ে স্টেশন

মির্জ্জাপুর বাঁকিপুর রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। মির্জ্জাপুর বাঁকিপুর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় মির্জ্জাপুর বাঁকিপুরে অবস্থিত। স্টেশনটি মির্জ্জাপুর বাঁকিপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২৯ কি.মি. দূরে স্টেশনটি অবস্থিত।

ইতিহাস 
হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  মির্জ্জাপুর বাঁকিপুর রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।

তথ্যসূত্র 

হুগলী জেলার রেলওয়ে স্টেশন
১৯১৭-এ চালু রেলওয়ে স্টেশন
হাওড়া রেলওয়ে বিভাগ
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯১৭-এ ভারতে চালু রেলওয়ে স্টেশন
অ্যাডাম রোদরিগেজ

অ্যাডাম মাইকেল রোদরিগেজ (ইংরেজি: Adam Rodriguez; জন্ম: ২ এপ্রিল, ১৯৭৫)  হলেন একজন মার্কিন অভিনেতা, চিত্রনাট্যকার ও পরিচালক। সুদীর্ঘকাল সিএসআই: মিয়ামি ধারাবাহিকে এরিক ডেলকো চরিত্রে অভিনয়ের জন্য তিনি বিশেষ পরিচিতি লাভ করেন। বর্তমানে তিনি ক্রিমিনাল মাইন্ডস ধারাবাহিকে টাস্ক ফোর্স এজেন্ট তথা বিএইউ-এর নবীনতম কর্মী এজেন্ট ল্যুক আলভেজ চরিত্রে অভিনয় করছেন।

তথ্যসূত্র

বহিঃসংযোগ 
 Adam Rodriguez profile, cbs.com; accessed March 17, 2016.
 

১৯৭৫-এ জন্ম
জীবিত ব্যক্তি
মার্কিন চলচ্চিত্র অভিনেতা
কিউবান বংশোদ্ভূত মার্কিন ব্যক্তি
পুয়ের্তো রিকান বংশোদ্ভূত মার্কিন ব্যক্তিত্ব
মার্কিন টেলিভিশন অভিনেতা
হিস্পানিক ও লাতিন আমেরিকান অভিনেতা
২১শ শতাব্দীর মার্কিন অভিনেতা
২০শ শতাব্দীর মার্কিন অভিনেতা
নিউ ইয়র্কের অভিনেতা
মার্কিন কণ্ঠাভিনেতা
বার্সেলোনা ফুটবল একাডেমি

বার্সেলোনা ফুটবল একাডেমি (; Somateio Barcelona Podosfaírou Akadimía), হচ্ছে ২০১৬ সালে প্রতিষ্ঠিত সাইপ্রাসের লিমাসল ভিত্তিক একটি নারী ফুটবল দল।

তারা সাইপ্রিওট প্রথম বিভাগ ২০১৭–১৮ মৌসুমের শিরোপাজয়ী এবং তাদের ইউরোপীয় অভিষেক ঘটে উয়েফা নারী চ্যাম্পিয়নস লীগের ২০১৮–১৯ মৌসুমে

বড় খেলাগুলো তারা লিমাসলের প্রধান স্টেডিয়াম সিরিও স্টেডিয়ামে খেলে থাকেন।

ইউরোপীয়ান রেকর্ড

তথ্যসূত্র

বহিঃসংযোগ 

ফেইসবুক পেজ
উয়েফা প্রোফাইল

Women's football clubs in Cyprus
Association football clubs established in 2016
2016 establishments in Cyprus
Sport in Limassol
২০১৬-এ প্রতিষ্ঠিত ফুটবল ক্লাব
লুৎফুল হাসান

লুৎফুল হাসান একজন বাংলাদেশী শিক্ষাবিদ ও বাংলাদেশ কৃষি বিশ্ববিদ্যালয়ের সাবেক উপাচার্য। তিনি বাংলাদেশ কৃষি বিশ্ববিদ্যালয়ের ২৪তম উপাচার্য হিসেবে দায়িত্ব পালন করেন।

প্রাথমিক জীবন
লুৎফুল হাসান ১৯৫৬ সালের ২৮ জানুয়ারি বরিশাল জেলার উজিরপুর উপজেলার নয়াবাড়ী গ্রামে জন্মগ্রহণ করেন। তার পিতা আবুল হাসান ও মাতা জনাবা ফাতেমা বেগম।

শিক্ষা জীবন
লুৎফুল হাসান ১৯৭৬ সালে বাংলাদেশ কৃষি বিশ্ববিদ্যালয়ের কৃষি অনুষদ থেকে কৃষিতে বিএসসি -অনার্স (প্রথম শ্রেণীতে চতুর্থ) এবং ১৯৭৭ সালে এমএসসি ইন জেনেটিক্স অ্যান্ড প্ল্যান্ট ব্রিডিং ডিগ্রী (প্রথম শ্রেণীতে প্রথম) লাভ করেন।

পরে ১৯৮৯ সালে যুক্তরাজ্যের ওয়েলস বিশ্ববিদ্যালয় থেকে কমনওয়েলথ স্কলার হিসাবে পিএইচডি ডিগ্রী লাভ করেন। ১৯৯৫ সালে একই বিশ্ববিদ্যালয় হতে রয়েল সোসাইটি স্কলার হিসাবে পোস্ট ডক্টরাল গবেষণা করেন এবং ১৯৯৬ সালে জাপান সোসাইটি ফর দি প্রোমোশান অব সাইন্স ফেলো হিসাবে জাপানের মিয়াজাকি বিশ্ববিদ্যালয়ে পোষ্ট ডক্টরাল গবেষণা করেন। ১৯৯৯-২০০১ সালে আলেকজ্যান্ডার ভন হামবোল্ট ফাউন্ডেশন ফেলো হিসাবে জার্মানীর গুটিনগেন বিশ্ববিদ্যালয়ে পোষ্ট ডক্টরাল গবেষণা করেন। ২০০৬ সালে নরম্যান ই বোরলগ সাইন্স এন্ড টেকনোলজি ফেলো হিসাবে তিনি যুক্তরাষ্ট্রের ক্যানসাস স্টেট বিশ্ববিদ্যালয়ে গবেষণা করেন। ২০১৫ সালে গবেষণা ব্যবস্থাপনা বিশেষ অবদানের জন্য অষ্ট্রেলিয়ার জন ডিলন মেমোরিয়াল ফেলো পুরস্কার লাভ করেন।

কর্ম জীবন
তিনি ১৯৮১ সালে বাংলাদেশ কৃষি বিশ্ববিদ্যালয়ের কৌলিতত্ত্ব ও উদ্ভিদ প্রজনন বিভাগে প্রভাষক হিসেবে যোগদান করেন। পরে ১৯৮৪ সালে সহকারী প্রফেসর, ১৯৯১ সালে সহযোগী প্রফেসর ও ১৯৯৫ সালে প্রফেসর পদে উন্নীত হন। ২০০২ সালে তিনি এই একই বিশ্ববিদ্যালয়ের জৈবপ্রযুক্তি বিভাগে খন্ডকালীন প্রফেসর হিসেবে কাজ করেন। ৩০ মে ২০১৯ তারিখে তিনি বাংলাদেশ কৃষি বিশ্ববিদ্যালয়ের ২৪তম উপাচার্য হিসেবে নিয়োগ পান।

এছাড়া তিনি তিনি কৃষি বিশেষজ্ঞ হিসেবে আন্তর্জাতিক ধান গবেষণা ইনস্টিটিউট এবং বিজ্ঞান ও প্রযুক্তি মন্ত্রণালয়ে কাজ করেছেন।

তিনি বাংলাদেশ কৃষি বিশ্ববিদ্যালয় শিক্ষক সমিতির সভাপতি, গণতান্ত্রিক শিক্ষক ফোরামের সভাপতি, ক্রপ সায়েন্স সোসাইটি অভ বাংলাদেশ এর সভাপতি, বাংলাদেশ জেএসপিএস অ্যালামনাই এসোসিয়েশনের সভাপতি, সদস্য বাংলাদেশ সরকারের পে এন্ড সার্ভিস কমিশন ২০১৪, বাংলাদেশ এসোসিয়েশন ফর বায়োটেকনোলজি এন্ড জেনেটিক ইঞ্জিনিয়ারিং-এর সভাপতিসহ বিভিন্ন পদে দায়িত্ব পালন করেন।

প্রকাশনা
তার কৃষিসংশ্লিষ্ট ৫টি বই ও ১৬৬টি গবেষণামূলক প্রবন্ধ জাতীয় ও আন্তর্জাতিক জার্ণালে প্রকাশিত হয়েছে। তিনি ৩০টি দেশী-বিদেশী গবেষণা প্রকল্প পরিচালনা করেছেন।

তথ্যসূত্র

১৯৫৬-এ জন্ম
বাংলাদেশ কৃষি বিশ্ববিদ্যালয়ের উপাচার্য
বরিশাল জেলার ব্যক্তি
বাংলাদেশী শিক্ষায়তনিক
জীবিত ব্যক্তি
বাংলাদেশ কৃষি বিশ্ববিদ্যালয়ের শিক্ষক
মিনি এস্তাদি

মিনি এস্তাদি (, ইংরেজি অনুবাদ "Mini Stadium"), আনুষ্ঠানিক নাম "Miniestadi", হচ্ছে স্পেনের কাতালোনিয়া অঙ্গরাজ্যের রাজধানী বার্সেলোনায় অবস্থিত একটি ফুটবল স্টেডিয়াম। স্টেডিয়ামে মোট ১৫,২৭৬টি আসন রয়েছে। এটি বর্তমানে এফসি বার্সেলোনা বি, এফসিবি, বার্সেলোনা নারী দল, ও জুভেনিল এ-এর হোম মাঠ।

খেলাধুলায় ব্যবহার 
স্টেডিয়ামটি ২০০৭ সালের জুলাইয়ে ভেঙ্গে ফেলার আগপর্যন্ত এফসি বার্সেলোনা সি-এর হোম মাঠ হিসাবে ব্যবহার হয়েছে। এটি ২০০৩ সাল পর্যন্ত এনএফএল ইউরোপ আমেরিকান ফুটবল দল বার্সেলোনা ড্রাগন-এর হোম মাঠ হিসাবেও ব্যবহার হয়েছে।

অ্যান্ডোরা জাতীয় ফুটবল দল এটি অনিয়মিত হোম মাঠ হিসাবে ব্যবহার করতো।

তথ্যসূত্র

বহিঃসংযোগ 

 fcbarcelona.com এ মিনি এস্তাদি
 এস্তাদিওস দে এস্পানা 
 গুগল ম্যাপে মিনি এস্তাদি

FC Barcelona B
Barcelona Dragons
Sports venues in Barcelona
Football venues in Catalonia
Rugby union stadiums in Spain
American football venues in Spain
Sports venues completed in 1982
ফুটবল ক্লাব বার্সেলোনা সি

ফুটবল ক্লাব বার্সেলোনা "সি" ছিল একটি স্পেনীয় ফুটবল দল, যা ২০০৭ সালের ২ জুলাই আনুষ্ঠানিকভাবে ভেঙ্গে দেওয়া হয়। এটি এফসি বার্সেলোনার যুব দল, এটি তাদের নিজস্ব মাঠ মিনি এস্তাদিতে খেলে থাকে।

এটি ১৯৬৭ সালে বার্সেলোনা এমাচার হিসাবে প্রতিষ্ঠিত হয়, পরে ১৯৯৩ সালে এফসি বার্সেলোনা সি নামে পুনঃনামকরণ করা হয়।

এফ বার্সেলোনা সি তাদের ম্যাচ খেলে ফোরথ ডিভিশনে। তারা তৃতীয় বিভাগ ফুটবলের জন্য অযোগ্য হয়, এই বিভাগে এফসি বার্সেলোনা বি হিসাবে তারা খেলেন। বি দলকে চতুর্থ বিভাগের জন্য নির্ধারণ করার পর, ক্লাব সভাপতি জোয়ান লাপোর্তা প্রিমেরা কাতালানা ২০০৭–০৮ মৌসুমের জন্য দলটিকে তালিকাভুক্ত করেন নি।

সম্মাননা 
 জেনেরালিতাত কাপ: ১৯৮৪
 চতুর্থ বিভাগ: ১৯৮৩–৮৪, ১৯৮৬–৮৭, ১৯৯৭–৯৮

মৌসুম থেকে মৌসুম 

 ৫ মৌসুম সেগুন্দা ডিভিশন বি-এ
 ২৫ মৌসুম টেরসেরা ডিভিশন-এ

তথ্যসূত্র

বহিঃসংযোগ 
 

বার্সেলোনায় ফুটবল ক্লাব
ফুটবল ক্লাব বার্সেলোনা
১৯৬৭-এ প্রতিষ্ঠিত ফুটবল ক্লাব
এম খলিলুর রহমান

একই নামের অন্যান্য ব্যক্তিবর্গের জন্য দেখুন খলিলুর রহমান।

মেজর জেনারেল মুহাম্মদ খলিলুর রহমান (১ জানুয়ারি ১৯২৭-২০ এপ্রিল ২০০৯) বাংলাদেশ সেনাবাহিনীর সাবেক কর্মকর্তা। এবং বাংলাদেশ রাইফেলসের সাবেক মহাপরিচালক ও চিফ অব ডিফেন্স স্টাফ (সিডিএস)।

প্রথম জীবন 
জন্ম ১ জানুয়ারি ১৯২৭ সালে। বর্তমান জামালপুর জেলার নান্দিনায়। কলকাতার প্রেসিডেন্সি কলেজ থেকে অর্থনীতিতে স্নাতক। ছাত্রজীবনে বঙ্গবন্ধু ও মেজর জেনারেল খলিল কলকাতার বেকার হোস্টেলে থাকতেন। সে সুবাদে দুজনের মধ্যে সদ্ভাব ছিল। পাকিস্তান সেনাবাহিনীতে যোগ দেন ১৯৪৮ সালে। উচ্চতর প্রশিক্ষণ নেন ক্যাম্বারলির বিখ্যাত ব্রিটিশ স্টাফ কলেজে। পাকিস্তান সেনাবাহিনীতে নানা পদে কৃতিত্বের পরিচয় দেন। তিনি প্রথম বাঙালি যিনি ইংল্যান্ডের ক্যাম্বারলে থেকে স্টাফ কোর্স সম্পন্ন করেছেন। ইংল্যান্ড থেকে এ্যামফেবিয়াস ওয়ার কোর্স করেন তিনিই প্রথম।

কর্মজীবন 
২২ সেপ্টেম্বর ১৯৬৬ সালে লেফটেনেন্ট কর্নেল। ১৬ মে ১৯৭০ সালে কর্নেল। ২৯ মে ১৯৭১ সালে বিগ্রেডিয়ার এবং ১৫ মে ১৯৭৫ সালে মেজর জেনারেল পদে উন্নীত হন। ১৯৭১ সালে রাওয়ালপিণ্ডিতে আর্মি সদর দপ্তরে কর্মরত থাকাকালীন প্রথমে তাকে দাপ্তরিক কাজ থেকে সরিয়ে রাখা হয়, পরে আটক করা হয় বন্দীশিবিরে। ১৯৭৩ সালের ডিসেম্বরে দেশে ফিরে এলে বঙ্গবন্ধু শেখ মুজিবুর রহমান তাকে বিডিআর (বর্তমান বিজিবি)-এর মহাপরিচালক নিযুক্ত করেন। তিনি এ দায়িত্ব পালন করেন ১৯৭৫ সালের ৩১ অক্টোবর পর্যন্ত।

৭ মে ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে জামালপুর-৫ আসন থেকে সংসদ সদস্য নির্বাচিত হন।

লেখক মুহাম্মদ খলিলুর রহমান 
১৯৭৭ ‘মুক্তিযুদ্ধ ও রাইফেলস’ নামে ৫৪২ পৃষ্ঠার বই তার লেখা প্রথম বই প্রকাশিত হয়। পরবর্তীতে কোনাে এক অজানা কারণে বইটির ওপর নিষেধাজ্ঞা আরােপ হয়। পাকিস্তানে বন্দীজীবনের অভিজ্ঞতা নিয়ে লেখা তার ''পূর্বাপর ১৯৭১:পাকিস্তানি সেনা-গহ্বর থেকে দেখা'' বইটি ২০০৫ সালে ''সাহিত্য প্রকাশ'' থেকে প্রকাশিত হয়। তার বইটি যতাে না তথ্যনির্ভর তার চেয়ে বেশি মানবিক। যদিও প্রাপ্ত তথ্যও প্রচুর এবং দুর্লভ। মুক্তিযুদ্ধের প্রেক্ষাপটে পাকিস্তানের ঘটনা বিশ্লেষণসহ উপস্থাপন করেছেন তিনি। কাছে থেকে দেখা ১৯৭৩-১৯৭৫ প্রকাশিত হয় ফেব্রুয়ারি ২০১৬ তে ।

সমালোচনা 
১৫ আগস্ট ১৯৭৫ সালে বাংলাদেশের তৎকালীন রাষ্ট্রপতি শেখ মুজিবুর রহমানের হত্যাকাণ্ডের সময়ও বাংলাদেশ রাইফেলসের মহাপরিচালক ছিলেন তিনি। হত্যাকাণ্ডের পর বাংলাদেশ বেতারে নতুন সরকারের প্রতি আনুগত্যের প্রতিশ্রুতির ঘোষণা দেন। মুক্তিযুদ্ধে নেতৃত্বদানকারী বঙ্গবন্ধুর ঘনিষ্ঠ সহযোগী চার জাতীয় নেতাকে জেল হত্যাকাণ্ড ঘটার পর তৎকালীন চিফ অব ডিফেন্স স্টাফ (সিডিএস) মেজর জেনারেল এম খলিলুর রহমান খবর পান। কিন্তু তিনি খালেদ-শাফায়েতদের এই তথ্য জানান নাই। খুনী মেজরকূল ব্যাংককে পার হয়ে যাবার পর খালেদ-শাফায়েতরা জেল হত্যাকাণ্ডের কথা যখন জানতে পারেন তখন এই ব্যাপারে জেনারেল খলিলকে প্রশ্ন করলে তিনি নিরুত্তর থাকেন।

রাজনৈতিক জীবন 
সেনাবাহিনী থেকে অবসরের পর বাংলাদেশ আওয়ামীলীগের রাজনীতিতে জড়িয়ে পড়েন। এবং নির্বাচনেও অংশ নেন।

মৃত্যুবরণ 
২০ এপ্রিল ২০০৯ সালে তিনি মৃত্যুবরণ করেন।

তথ্যসূত্র 

জামালপুর জেলার ব্যক্তি
বর্ডার গার্ড বাংলাদেশের মহাপরিচালক
বাংলাদেশ সেনাবাহিনীর জেনারেল
২০০৯-এ মৃত্যু
বাংলাদেশ আওয়ামী লীগের রাজনীতিবিদ
তৃতীয় জাতীয় সংসদ সদস্য
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
জীবিত ব্যক্তি
সমর (১৯৯৯-এর চলচ্চিত্র)

'সমর' (দ্বন্দ্ব) ১৯৯৯ সালের একটি হিন্দি চলচ্চিত্র । এটির পরিচালক ছিলেন শ্যাম বেনেগল। ছায়াছবির কাহিনিটি মধ্যপ্রদেশের একটি গ্রামের এক সত্য ঘটনাকে ভিত্তি করে রচিত । ছবিটি প্রযোজনা করেছিল ভারতের জাতীয় চলচ্চিত্র উন্নয়ন কর্পোরেশন। অভিনয়ে ছিলেন রাজেশ্বরী সচদেব, রজিত কাপুর, রঘুবীর যাদব, সীমা বিশ্বাস প্রমুখ শিল্পী । ছায়াছবিটি ১৯৯৮ সালের জাতীয় চলচ্চিত্র পুরস্কার অনুষ্ঠানে শ্রেষ্ঠ ছায়াছবি হিসেবে স্বর্ণকমল পুরস্কার জিতে নেয় ।

সারাংশ
এক দলিত কৃষক ইচ্ছাপূরণের পর মন্দিরে দেবতাকে প্রণাম জানাতে গেলে উচ্চবর্ণ জমিদার তাকে অপমান করে। এই বিষয়টিকে নিয়েই সিনেমা বানাতে সেই গ্রামে উপস্থিত হয় এক পরিচালক ও কলাকুশলীরা। শহরের মানুষের লঘু মানসিকতা ও জাতপাত ব্যবস্থার বৈষম্যের কারণে সেখানে প্রবল সমস্যা দেখা দেয়। সমর মূলত ভারতীয় সমাজের জাতপাত উচ্চনীচ প্রথাকেই তুলে ধরেছে।

অভিনয়
 রাজেশ্বরী সচদেব – উমা
 রজিত কাপুর – পরিচালক কার্তিক
 রঘুবীর যাদব – নাথু
 সীমা বিশ্বাস – দুলারি
 কিশোর কদম – কিশোর
 যশপাল শর্মা – রমেশ সিং

পুরস্কার 
 ১৯৯৯: শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত)
 ১৯৯৯: সেরা চিত্রনাট্য বিভাগে জাতীয় চলচ্চিত্র পুরস্কার (ভারত) - আশোক মিশ্র

তথ্যসূত্র

হিন্দি ভাষার চলচ্চিত্র
১৯৯৯-এর চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
জাতীয় চলচ্চিত্র উন্নয়ন কর্পোরেশনের চলচ্চিত্র
শ্যাম বেনেগল পরিচালিত চলচ্চিত্র
ভারতীয় চলচ্চিত্র
১৯৯০-এর দশকের হিন্দি ভাষার চলচ্চিত্র
ভারতীয় নাট্য চলচ্চিত্র
হিন্দি ভাষার নাট্য চলচ্চিত্র
শেন গেটক্যাট

শেন চার্লস গেটক্যাট (জন্ম ২ অক্টোবর ১৯৯১) দক্ষিণ আফ্রিকায় জন্ম নেওয়া একজন আইরিশ ক্রিকেটার  গেটক্যাট ওল্‌ফ-পার্কিনসন-হোয়াইট উপসর্গ নিয়ে জন্মায়, যার কারণে জুন ২০১১ তে অনূর্ধ্ব-১৯ খেলার সময় মাঠে সজ্ঞাহীন হয়ে পড়ে যায়।

ঘরোয়া অবদান
২০১৭ সালের ২৬ মে, আন্ত-প্রাদেশিক ট্রফি খেলার সময় নর্থার্ন নাইটসের হয়ে টুয়েন্টি২০ খেলায় নিজের অভিষেক ঘটায়। ২০১৭ সালের ২৯ মে আন্ত-প্রাদেশিক কাপ খেলার মধ্যদিয়ে তার লিস্ট এ ক্রিকেট এ অভিষেক হয়। প্রথম শ্রেণীর ক্রিকেট এ অভিষেক হয় ৩০ মে ২০১৭-তে নর্থার্ন নাইটসের হয়ে ২০১৭ আন্ত-প্রাদেশিক চ্যাম্পিয়নশীপ খেলার মধ্যদিয়ে।

২০১৯ এর এপ্রিলে ঘরোয়া ক্রিকেট মৌসুমে ক্রিকেট আয়ারল্যান্ড কর্তৃক ঘোষিত "উঠতি খেলোয়াড়" তালিকায় মনোনীত পাঁচ জন খেলোয়াড়ের মধ্যে সে ছিল একজন।

আন্তর্জাতিক অবদান
২০১৯ এর জানুয়ারীতে ওমান সিরিজে এবং ভারতে আফগানিস্তানের বিপরীতে অনুষ্ঠিত টুয়েন্টি২০ আন্তর্জাতিক (টি২০আই) স্কোয়াডে অন্তর্ভুক্ত ছিল। আয়ারল্যান্ডের হয়ে টি২০আইতে অভিষেক হয় ২০১৯ সালের ১৩ ফেব্রুয়ারি ওমানের বিপরীতে  এবং হয়ে উঠেন আয়ারল্যান্ডের ৭০০তম আন্তর্জাতিক ক্যাপ।

জুন ২০১৯, স্কটল্যান্ড এ ক্রিকেট দলের বিপরীতে আয়ারল্যান্ড ওল্‌ভস স্কোয়াডেও তার নাম ছিল। পরে একই মাসে জিম্বাবুয়ে ক্রিকেট দলের বিপক্ষে আয়ারল্যান্ড স্কোয়াডেও সে খেলে।  আয়ারল্যান্ডের হয়ে জিম্বাবুয়ের বিপরীতে একদিনের আন্তর্জাতিক ক্রিকেটে অভিষেক হয় ২০১৯ সালের ১ জুলাই।

তথ্যসূত্র

বহিঃসংযোগ
 
 

১৯৯১-এ জন্ম
জীবিত ব্যক্তি
আইরিশ ক্রিকেটার
আয়ারল্যান্ডের একদিনের আন্তর্জাতিক ক্রিকেটার
আয়ারল্যান্ডের টুয়েন্টি২০ আন্তর্জাতিক ক্রিকেটার
ডারবান থেকে আগত ক্রিকেটার
নর্দার্ন নাইটসের ক্রিকেটার
মাতাবেলেল্যান্ড তুস্কার্সের ক্রিকেটার
লিমিকো

লিমিকো বা লিমিথিরা (লাতিন - limici) ছিল ইবেরীয় উপদ্বীপে বসবাসকারী একটি প্রাকরোমীয় কেল্টিক উপজাতি। রোমান আমলেও হিসপানিয়া তারাকোনেনসে প্রদেশে বসবাসকারী বিভিন্ন স্থানীয় উপজাতির তালিকায় এদের নাম পাওয়া যায়। এরা লিমা নদীর উৎসের কাছাকাছি গালিথিয়া্র পানতানোসা অঞ্চলে বসবাস করতো। 'লিম' (Lim) শব্দটি একটি ইন্দো-ইউরোপীয় শব্দ, যার অর্থ হল 'জলাভূমি' বা 'কাদা'। অর্থাৎ, তাদের নামটিই ইঙ্গিত করে যে তারা নদী তীরবর্তী জলাভূমি সঙ্গলগ্ন অঞ্চলে বাস করতো।

রোমানরা প্রথম শতাব্দীতে এই অঞ্চলে এসে উপস্থিত হয় ও বর্তমান পঁতি দি লিমা অঞ্চলে লিমিকোদের ফোরাম প্রতিষ্ঠা করে।

ইতিহাসে উল্লেখ
প্রখ্যাত রোমান দার্শনিক ও লেখক প্লিনি তার নাতুরালিস হিসতোরিয়া গ্রন্থে ইবেরীয় উপদ্বীপে বসবাসকারী সমসাময়িক বিভিন্ন জাতিগোষ্ঠীগুলির উল্লেখ করতে গিয়ে একেসো ও কুয়াকেরনোদের মধ্যে লিমিকোদের নাম উল্লেখ করেন। অন্যদিকে টলেমি তার বিখ্যাত ভূগোল গ্রন্থ গেওগ্রাফিয়াতে গাইয়েথিয়া অঞ্চলে বসবাসকারী ব্রাকারোদের তলায় বিবালো ও গ্রোভিওদের মধ্যে তাদের উল্লেখ করেন। সেইসঙ্গে তার লেখা থেকে জানতে পারা যায় লিমিকোরো ফোরাম তাদের রাজধানী ছিল। তাছাড়া পর্তুগালের তামেগা নদীর উপর তৈরি রোমান আমলের ঐতিহাসিক সেতু আকুই ফ্লাভিয়েতে থাকা সাম্মানিক স্তম্ভতে যে দশটি উপজাতির নাম উল্লেখ করা হয়েছে, তার মধ্যেও লিমিকোদের নাম পাওয়া যায়।

এছাড়াও লিমিকো জাতিভুক্ত ব্যক্তিদের নাম খোদাই করা একাধিক শিলালিপি পাওয়া গেছে। যেমন স্পেনের ওরেনসে শহরের আর্কিওলোজিকাল সংগ্রহশালায় খ্রিস্টীয় দ্বিতীয় শতকের শুরুর দিকের দু'টি কবরফলক রক্ষিত আছে; সেখানে সিভিটাস লিমিকোরাম (Civitas Limicorum)'এর নামোল্লেখ পাওয়া যায়, যার থেকে বোঝা যায় তারা লিমিকো উপজাতির মানুষ ছিলেন।।

ভৌগোলিক অঞ্চল
লিমিকোদের বসবাসের নির্দিষ্ট অঞ্চল নির্ধারণের প্রশ্নে এখনও ঐতিহাসিকদের মধ্যে কিছু বিতর্ক আছে। যদিও তাদের উপজাতীয় নামই তাদের লিমা নদীর উৎস অঞ্চলে বসবাসের ইঙ্গিতবহন করে, ওরেনসে শহরের সংগ্রহশালায় রক্ষিত উপরিউক্ত কবরফলকদু'টিতে উল্লিখিত 'সিভিটাস লিমিকোরাম' জায়গাটি উনবিংশ শতাব্দীতে সিদা দুর্গ বলে চিহ্নিত করা হয়। এই প্রাচীন প্রাকারবেষ্টিত অঞ্চলটি ওরেনসে প্রদেশের সারেয়াউস পৌরাঞ্চলের অন্তর্গত একটি টিলা, বিসো টিলার উপরে অবস্থিত। যাইহোক, ১৯৭২ সালে খিনথো দে লিমিয়া শহর থেকে আবিষ্কৃত দুটি মূর্তি আবার তাদের বসবাসের নির্দিষ্ট এলাকা সম্পর্কে আগের তত্ত্ব নিয়ে প্রশ্নের উদ্রেক করে।

বর্তমানে বেশির ভাগ বিশেষজ্ঞই ঐক্যমত্য পোষণ করেন যে লিরিকোদের ফোরামের অবস্থান ছিল বর্তমান খিনথো দে লিমিয়া শহরের নিচের দিকে। স্থানীয় বিশ্ববিদ্যালয়ে রোমান-গালিথীয় আমলে লিমিয়ার ইতিহাস নামক যে এক্সটেনশন কোর্স চালু হয়েছে, তারও মূল উপজীব্য বিষয় তাই। এই তত্ত্বের উপর ভিত্তি করে বর্তমানে ঐ অঞ্চলের পূর্বতন অধিবাসীদের উপর একটি প্রত্নতাত্ত্বিক অনুসন্ধান প্রোজেক্টও পরিচালনা করা হচ্ছে। সেক্ষেত্রে এটুকু অন্তত পরিষ্কার যে, লিমিকোদের ফোরাম'এর অবস্থান ছিল লিমা নদীর তীরে এমন একটি স্থানে যা ছিল যোগাযোগ ব্যবস্থার একটি কেন্দ্র বিশেষ। কারণ, রোমান আমলের একাধিক রাস্তার মিলনস্থল ছিল এই বর্তমান খিনথো দে লিমিয়া। আর তাদের বসবাসের এলাকা বিস্তৃত ছিল লিমা নদীর উচ্চগতি দিকে দুই পারে, বিশেষত শুকিয়ে আসা প্রাচীন হ্রদ আনতেলার চারিদিকে। এই অঞ্চলটিই সাধারণভাবে লিমিয়া নামে অভিহিত হত, যার থেকে লিমিকো নামটির উৎপত্তি।

তথ্যসূত্র

আরও দেখুন
 পর্তুগালের ইতিহাস

ইতিহাস
স্পেনের ইতিহাস
কেল্টিক উপজাতি
ইবেরীয় উপদ্বীপের ঐতিহাসিক উপজাতিসমূহ
পর্তুগালের ইতিহাস
বর্ডার গার্ড বাংলাদেশের মহাপরিচালক

বর্ডার গার্ড বাংলাদেশ (বিজিবি) হলো বাংলাদেশের সীমান্তরক্ষী বাহিনী। এটি পরিচালনা করেন একজন মহাপরিচালক। সংস্থাটির  আগের নাম বাংলাদেশ রাইফেলস ছিল। এটির প্রথম মহাপরিচালক ছিলেন মেজর জেনারেল চিত্ত রঞ্জন দত্ত। বর্তমান মহাপরিচালক হলেন মেজর জেনারেল মোহাম্মদ আশরাফুজ্জামান সিদ্দিকী।

মহাপরিচালকের অফিস ঢাকার পিলখানায় বর্ডার গার্ড বাংলাদেশর সদর দপ্তর।

মহাপরিচালকদের তালিকা 
নিচে বর্ডার গার্ড বাংলাদেশের মহাপরিচালকদের দেওয়া হয়েছে:

তথ্যসূত্র  

বর্ডার গার্ড বাংলাদেশের মহাপরিচালক
বাংলাদেশ সেনাবাহিনীর জেনারেল
বাংলাদেশী সেনা কর্মকর্তা
বাংলাদেশী জেনারেল
মার্চ ২০০০

মার্চ ২০০০-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

৩ মার্চ ২০০০ (শুক্রবার) 
 ১৭ মাস ব্রিটেনে আটক থাকার পর চিলির সাবেক স্বৈরশাসক আউগুস্তো পিনোচে মুক্তি লাভ করে স্বদেশে ফিরে এলে দেশবাসী ও সেনাবাহিনী কর্তৃক বীরোচিত সংবর্ধনা লাভ করেন।

৯ মার্চ ২০০০ (বৃহস্পতিবার) 
 ইংরেজি ভাষায় ওয়েব ভিত্তিক ইন্টারনেট বিশ্বকোষ নুপিডিয়া আনুষ্ঠানিক যাত্রা শুরু করে।

২০ মার্চ ২০০০ (সোমবার) 
 প্রথম কোন আমেরিকান প্রেসিডেন্ট হিসেবে প্রেসিডেন্ট বিল ক্লিনটন বাংলাদেশ সফরে আসেন।

জন্ম

মৃত্যু

৩ মার্চ ২০০০ (শুক্রবার) 
 ভারতের বিপ্লবী স্বাধীনতা আন্দোলনে জড়িত বিমল দাশগুপ্ত মৃত্যুবরণ করেন।

১৩ মার্চ ২০০০ (সোমবার) 
 অর্ডার অব দ্য ব্রিটিশ এম্পায়ার সদস্য, পদ্মবিভূষণ প্রাপক কিংস কমিশন্ড ইন্ডিয়ান অফিসার্স হিসেবে ভারতের সর্বশেষ সেনাপ্রধান পি. পি. কুমারমঙ্গল মৃত্যুবরণ করেন।

তথ্যসূত্র 

মার্চ
২০০০
শফি আহমেদ চৌধুরী

শফি আহমেদ চৌধুরী (জন্ম: ১ সেপ্টেম্বর ১৯৩৮) হলেন বাংলাদেশের একজন ব্যবসায়ী, শিল্পপতি ও রাজনীতিবিদ। তিনি সিলেট-৩ আসনের সংসদ সদস্য ছিলেন।

প্রাথমিক জীবন 
শফি আহমেদ চৌধুরী ১ সেপ্টেম্বর ১৯৩৮ সালে তৎকালীন ব্রিটিশ ভারতের আসামের সিলেট জেলার দক্ষিণ সুরমার দাউদপুর গ্রামের জমিদার পরিবারে জন্মগ্রহণ করেন।

তার পূর্বপুরুষ হযরত শাহ দাউদ কুরেশি শাহজালালের ৩৬০ আউলিয়ার অন্যতম। তার পিতা খানবাহাদুর গৌছ উদ্দিন চৌধুরী আসাম লেজিসলেটিভ কাউন্সিলের সদস্য ছিলেন। মাতার নাম সারা খাতুন চৌধুরী। ভাই ই.এ. চৌধুরী বাংলাদেশ পুলিশের সাবেক ইন্সপেক্টর জেনারেল ছিলেন। ভাই প্রকৌশলী ইমাম উদ্দীন আহমেদ চৌধুরী সাবেক সচিব ও তত্ত্বাবধায়ক সরকারের উপদেষ্টা ছিলেন। ভাই নাসির এ চৌধুরী বাংলাদেশের বীমা ব্যক্তিত্ব।

শফি চৌধুরী সিলেট সরকারি উচ্চ বিদ্যালয় থেকে মেট্রিক এবং চট্টগ্রাম সরকারি কলেজ থেকে বিএ. পাশ করে ১৯৬০ সালে উচ্চ শিক্ষা গ্রহণের জন্য লন্ডন গমন করেন।

রাজনৈতিক জীবন 
শফি আহমেদ চৌধুরী ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সিলেট-৩ আসন থেকে সংসদ সদস্য নির্বাচিত হয়েছিলেন।

১৯৮৬ সালের তৃতীয় জাতীয় সংসদ থেকে তিনি স্বতন্ত্র প্রার্থী হিসেবে অংশগ্রহণ করে পরাজিত হন।

২০১৪ সালের দশম জাতীয় সংসদ নির্বাচনে তিনি দলের সিদ্ধান্তে যোগ দেননি।

১৯৯১ সালের পঞ্চম,  ১২ জুন ১৯৯৬ সালের সপ্তম, ২০০৮ সালের নবম এবং ২০১৮ সালের একাদশ নির্বাচনে সিলেট-৩ আসন থেকে বাংলাদেশ জাতীয়তাবাদী দলের প্রার্থী হিসেবে অংশগ্রহণ করে পরাজিত হন।

সিলেট-৩ সংসদ সদস্য আসনের মাহমুদ উস সামাদ চৌধুরীর মৃত্যুতে ২০২১ সালের উপ-নির্বাচন তিনি দলের সিদ্ধান্তের বাহিরে গিয়ে স্বতন্ত্র প্রার্থী হিসেবে অংশগ্রহণ করে হাবিবুর রহমান হাবিবের কাছে জামানত হারান এবং বাংলাদেশ জাতীয়তাবাদী দল থেকেও বহিষ্কার হন।

পারিবারিক জীবন 
শফি আহমেদ চৌধুরী ১৯৬৭ সালে সাংবাদিক, কলামিষ্ট এবং প্রাক্তন মন্ত্রী খোন্দকার আবদুল হামিদের কন্যা লতিফা চৌধুরীকে বিয়ে করেন। এই দম্পতীর ২ যমজ ছেলে আরিফ আহমদ চৌধুরী ও আসিফ আহমদ চৌধুরী। একমাত্র কন্যা সায়রা চৌধুরী।

শফি চৌধুরীর ভাই ই.এ. চৌধুরী বাংলাদেশ পুলিশের সাবেক ইন্সপেক্টর জেনারেল ছিলেন। তার ভাই প্রকৌশলী ইমাম উদ্দীন আহমেদ চৌধুরী সাবেক সচিব ও তত্ত্বাবধায়ক সরকারের উপদেষ্টা ছিলেন। ভাই নাসির এ চৌধুরী বাংলাদেশের বীমা ব্যক্তিত্ব।

গাজী মাজহারুল আনোয়ারের মেয়ে দিঠি আনোয়ার শফি চৌধুরীর ছেলে আরিফ চৌধুরীর স্ত্রী।

তথ্যসূত্র 

৮। ইসফাক কুরাইয়শী রচনাসমগ্র' চৌধুরী ইসফাকুর রহমান কুরেশী।

জীবিত ব্যক্তি
১৯৩৮-এ জন্ম
বাংলাদেশী শিল্পপতি
বাংলাদেশী ব্যবসায়ী
সিলেট জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
চট্টগ্রাম কলেজের প্রাক্তন শিক্ষার্থী
সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী
ষষ্ঠ জাতীয় সংসদ সদস্য
অষ্টম জাতীয় সংসদ সদস্য
আরব বংশোদ্ভূত বাংলাদেশী ব্যক্তি
২১শ শতাব্দীর বাঙালি
২০শ শতাব্দীর বাঙালি
বড়লক্ষ্মী শরৎকুমার

বড়লক্ষ্মী শরৎকুমার (জন্ম: ৫ মার্চ ১৯৮৫) হচ্ছেন একজন ভারতীয় চলচ্চিত্র অভিনেত্রী, যিনি সাধারণত তামিল, মালয়ালম ও কন্নড় চলচ্চিত্রে অভিনয় করে থাকেন। ২০১২ সালের তামিল চলচ্চিত্র পোড়া পোড়ি-এর মাধ্যমে তার চলচ্চিত্রে অভিষেক ঘটে।

পূর্ব জীবন
আর. শরৎকুমার এবং ছায়ার প্রথম সন্তান হচ্ছেন বড়লক্ষ্মী। চেন্নাই এর হিন্দুস্তান আর্টস এ্যান্ড সায়েন্স কলেজ থেকে অণুজীববিজ্ঞান এ ডিগ্রী আছে বড়লক্ষ্মীর। তিনি অভিনেতা অনুপম খের পরিচালিত অভিনয় বিদ্যালয়ে (মুম্বাইতে) অভিনয়-বিষয়ক প্রশিক্ষণ নিয়েছিলেন।

তথ্যসূত্র

বহিঃসংযোগ

ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
১৯৮৫-এ জন্ম
বেঙ্গালুরুর অভিনেত্রী
২১শ শতাব্দীর ভারতীয় অভিনেত্রী
চেন্নাইয়ের নারী মডেল
কন্নড় চলচ্চিত্র অভিনেত্রী
জীবিত ব্যক্তি
তামিল অভিনেত্রী
মালয়ালম চলচ্চিত্র অভিনেত্রী
ভারতীয় তামিল ব্যক্তি
এডিনবরা বিশ্ববিদ্যালয়ের প্রাক্তন শিক্ষার্থী
তেলুগু চলচ্চিত্র অভিনেত্রী
তেলুগু টেলিভিশনের অভিনেত্রী
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী